ཉིན་ཐ་མར་ཉིན་གུང་བླ་མ་ལི་ཤུ་སྟག་རིང་གི་བླ་སྒྲུབ་ལྟར་ཚོགས་མཆོད་རྒྱས་འབུལ་དང་།དེ་ནས་ཚོགས་ཀྱི་དངོས་གྲུབ་སྐབས་སུ་བོན་མདོ་སྔགས་སེམས་གསུམ་གྱི་རྒྱུད་པའི་རྐང་འཛིན་དང་།ཐུན་མིན་ཞང་བོད་རིག་གཞུང་གི་སྲོག་འཛིན།བོན་གཅིག་རྒྱུད་བསྟན་པའི་མངའ་བདག་༸སྐྱབས་རྗེ་ཡོངས་འཛིན་སྨྲ་བའི་དབང་པོ་མཆོག་ཚོགས་ཁང་ཆེན་མོར་གདན་དྲངས་ཏེ་བླ་སློབ་མཉམ་འཛོམས་ཀྱིས་ཚོགས་ཀྱི་དངོས་གྲུབ་ལ་རོལ་བ་དང་།༸མཁན་ཆེན་ལུང་རྟོགས་བསྟན་པ་གཡུང་དྲུང་རིན་པོ་ཆེ་གཙོས་པའི་འཁོར་གྱི་སློབ་མ་རྣམས་ཀྱིས་རྩ་གསུམ་དགྱེས་པའི་ཚོགས་གླུ་དང་གསོལ་འདེབས་ཚེ་སྙིང་འུར་འདོན་བཅས་དགའ་དད་སྤྲོ་གསུམ་ངང་འདི་ལོའི་དབྱར་ཁྲིད་ཆེན་མོ་མཇུག་གྲུབ་པའོ།།